Районна избирателна комисия Монтана

РЕШЕНИЕ   
№ 72-ЕП  
Монтана, 08.05.2019

ОТНОСНО: Утвърждаване на избирателните секции, определени за гласуване на избиратели с увредено зрение и/или със затруднения в придвижването и оповестяване мерките, позволяващи на тези лица да гласуват в деня за произвеждане на изборите за членове на Европейския парламент от Република България на 26 май 2019 г.

На основание чл. 72, ал. 1, т. 14, чл. 10, чл. 234 във връзка с чл. 235 от Изборния кодекс, Решение № 173-ЕП от 17.04.2019г. на ЦИК,  и като взе предвид писмо изх. № РД – 201 от 07.05.2019 г. на Кмет на Община Чипровци, вх. № 98/08.05.2019 г. в РИК Монтана, Районната избирателна комисия**–** Монтана

**Р Е Ш И:**

1. Определя секция № 123600002, находяща се в сградата на община Чипровци – фоайето на Ритуалната зала, гр. Чипровци, за гласуване на избиратели с увредено зрение или със затруднения в придвижването, в изборите за членове на Европейския парламент от Република България на 26 май 2019 г., съгласно приложение №1-неразделна част от настоящото Решение.
2. В изборния ден, 26 май 2019 г., ще бъдат осигурени места за паркиране в близост до секцията.
3. Заявки за помощ и за придвижване до избирателната секция на хора с увреждания ще се приемат на телефони: 09554/2828 и 09554/2003 от 08:00 до 12:00 часа и от 13:00 до 17:00 часа от понеделник до петък и през целия изборен ден.
4. Информацията по т.1, т.2 и т. 3 да се публикува на страницата на Районната избирателна комисия.

Настоящото решение е обявено по реда на чл. 72, ал.2 от ИК и същото може да се обжалва в тридневен срок от обявяването му пред ЦИК.

**Председател:**

**/Валери Димитров/**

**Секретар:**

**/Галина Младенова/**явено на:……………………. 1. 2.

Обявено на:……………………. 1. 2.

Свалено на:……………………. 1. 2.